Царево (община)

Община Царево се намира в Югоизточна България е една от съставните общини на област Бургас. География Географско положение, граници, големина Общината заема най-югоизточната част на област Бургас. С площта си от 513,402 km2 заема 7-о място сред 13-те общини на областта, което съставлява 6,63 % от територията на областта. Границите ѝ са следните: на север – община Приморско; на запад и югозапад – община Малко Търново; на юг – околия Малък Самоков (околия Демиркьой), Република Турция; на изток и североизток – Черно море. Релеф, води, защитени територии Релефът на общината е преобладаващо ниско- и среднопланински. Заема части от североизточните разклонения на планината Странджа. Между долината на река Велека на север и граничната Резовска река на юг се простира от запад на изток Граничния рид на планината с най-висока точка връх Ходжата (326 m), разположен южно от село Бродилово. Северно от долината на Велека в пределите на общината попадат източните части на северния странджански рид Босна с максимална височина връх Папия (502 m), разположен северно от Бродилово. По крайбрежието на Черно море, в района на всички населени места има малки равнинни участъци, заети от обработваеми земи. Цялата територия на общината попада в Черноморския водосборен басейн. Главната река е Велека, която с цялото си долно течение протича през средата на общината от запад на изток и я разделя на две половини. В най-южната част, по границата с Турция преминава най-долното течение на Резовска река. Най-северната част на общината се отводнява от средното и долно течение на Китенска река (Караагач, Орляшка река). Почти 2/3 от територията на общината (южната и централната част) попада в пределите на природния парк „Странджа“. В него има няколко защитени местности: биосферния резерват „Тисовица“, на север от село Българи, в горния басейн на Китенска река (Караагач, Орляшка река); резерватът „Силкосия“, между селата Българи на северозапад и Кости на югоизток; резерватът „Устието на Велека“, обхващащ най-долното течение на река Велека; защитената местност „Силистар“, обхващащ крайбрежието на Черно море между селата Синеморец и Резово. В пределите на общината има 19 плажни ивици с обща дължина 9184 m и площ от 349,2 дка. Населени места Общината се състои от 13 населени места. Списък на населените места, подредени по азбучен ред, население и площ на землищата им: Административно-териториални промени през 1920 г. – с. Ени кьой е преименувано на с. Рязово без административен акт; писмо № 2597/09.03.1923 г. и писмо № 12777/02.11.1923 г. на МВРНЗ – признава населеното място (н.м.) Урузово за с. Стамболийски; Указ № 162/обн. 08.04.1931 г. – признава н.м. Лисово за с. Изгрев; – признава н.м. Ембелец (от гр. Василико) за с. Лозенец; – преименува с. Стамболийски на с. Урузово; МЗ № 2820/обн. 14.08.1934 г. – преименува с. Вулгари на с. Българи; – преименува с. Каланджа на с. Дебелково; – преименува гр. Василико на гр. Царево; МЗ № 1689/обн. 27.09.1937 г. – преименува с. Потурнак на с. Велика; МЗ № 3774/обн. 07.12.1937 г. – преименува с. Дебелково на с. Синьоморец; Указ № 191/18.04.1950 г. – преименува с. Урузово на с. Фазаново; – преименува гр. Царево на гр. Мичурин; Указ № 236/обн. 28.05.1950 г. – преименува с. Мърхово (Мързево) на с. Кондолово; Указ № 960/обн. 4 януари 1966 г. – отстранява грешката в името на с. Рязово на с. Резово; – отстранява грешката в името на с. Синьоморец на с. Синеморец; Указ № 2295/обн. ДВ бр.101 от 26 декември 1978 година – за определяне на седалищата и състава на общините в Народна Република България Указ № 303/обн. 11.10.1991 г. – възстановява старото име на гр. Мичурин на гр. Царево; – преименува община Мичурин на община Царево; Указ № 258/обн. ДВ бр.57/11.07.1997 г. – отделя гр. Приморско и с. Писменово и техните землища от община Царево и ги присъединява към новообразуваната община Приморско; Указ № 102/обн. 17.04.2001 г. – отделя с. Китен и неговото землище от община Царево и го присъединява към община Приморско; Население Население на община Царево през годините, според оценки на Националният статистически институт: Раждаемост, смъртност и естествен прираст Раждаемост, смъртност и естествен прираст през годините, според данни на Националният статистически институт: Етнически състав Преброяване на населението през 2011 г. Численост и дял на етническите групи според преброяването на населението през 2011 г., по населени места (подредени по численост на населението): Вероизповедания Численост и дял на населението по вероизповедание според преброяването на населението през 2011 г.: Политика Общински съвет Състав на общинския съвет, избиран на местните избори през годините: Транспорт През общината преминават частично или изцяло 2 пътя от Републиканската пътна мрежа на България с обща дължина 65,9 km: участък от 35,9 km от Републикански път II-99 (от km 42,9 до km 78,8); целият участък от 30 km от Републикански път III-9901. Топографски карти Лист от карта K-35-68. Мащаб: 1 : 100 000. Лист от карта K-35-69. Мащаб: 1 : 100 000. Лист от карта K-35-80. Мащаб: 1 : 100 000. Лист от карта K-35-81. Мащаб: 1 : 100 000. Източници Външни препратки В Общомедия има медийни файлове относно община Царево ((bg)) Официален сайт Мичев, Николай. Речник на имената и статута на населените места в България 1878 – 2004. София, ИК „Петър Берон: Изток-Запад“, 2005. ISBN 954-321-071-3.